Eżatt wara li ġejt lura mill-Ukranija, kelli bżonn waqfa qasira biex hekk inlaħħaq ma affarijiet oħra li mhux relatati mal-mużika, kif ukoll bdejt kors l-università fuq edukazzjoni inklussiva. Però, xorta waħda bqajt indoqq mal-mużiċisti tiegħi kif ukoll nikteb xi diska 'l hawn u 'l hemm meta nsib l-opportunità. Filfatt fix-xhar li ġej ħa nkun qed noħroġ diska ġdida miktuba minni. Dawn l-avvenimenti dejjem nieħu pjaċir nidħol għalihom għaliex lil hinn mill-fatt li hija kompetizzjoni, nieħu pjaċir li niltaqa' ma' ħafna mużiċisti barranin. Letteralment minn pajjizi varji fid-dinja però bl-istess imħabba kbira għal mużika. Bla dubju ta' xejn il-Moldova ħa tkun memorja għal dejjem, filwaqt li nirringrazzja lil ħabiba tiegħi Priscilla Psaila (Kaya) talli tagħtni din l-opportunità, nista' ngħid li l-Maltin maħbubin u apprezzati għas-serjetà u għall-passjoni li nuru lejn il-mużika inġenerali. Il-Moldova tagħtni mhux biss premju iżda esperjenza li ha nibqa' ngħożż. Bla dubju ta' xejn l-iktar mument li baqa' impress f'moħħi, hija proprju l-prestazzjoni tiegħi u dawk il-mumenti ta' qabel ma tlajt fuq il-palk. Bħalma ħafna jafu kont ilni nistinka biex nitla' u l-fatt li kont hemm kien mument pjuttost indimentikabbli. Esperjenza li nittama li jgħixu kull min jaspira li xi darba jmur. Jekk ikolli diska li vera nemmen fiha, ma nidejjaqx nerġa' nidħol, huwa festival li jekk tgħixu pożittivament, jista' jtik ħafna lura. Ir-raġuni kienet għax ma kellix moħħ li nidħol għall-kompetizzjoni, filfatt kont ilni nieqsa minn meta kantajt When It's Time, diska li kelli sehem fil-kitba tagħha. Għaldaqstant meta Philip Vella semmgħali Breathlessly, ħassejt illi din id-diska tfisser xi ħaġa għalija u hekk kien. Ir-raġuni hija proprju ħafna kienu qegħdin jistaqsuni kif ma kinitx aċċessibli fuq il-pjattaformi kollha għalhekk ħassejna li huwa l-mument opportun sabiex noħorġuha. Kienu mumenti ta' attakki tal-qalb u qtugħ ta' nifs għaliex ommi ma kellix esperjenza f'dan it tip ta' avvenimenti, iżda jien dejjem emmint fit-talent tagħha u xtaqt li tesponih għal kumpliment tal-pubbliku. Fuq kollox xtaqt nuriha s-sapport tiegħi għas-snin kollha li ssagrifikat ruħha għalina. Esperjenza memorabbli għal familja kollha. Bla dubju ta' xejn, naf biċ-ċert li għad ikun hemm dan il-proġett għaliex ġieli ddiskutejnieh! Ma naħsibx li qatt kien hemm raġuni partikolari ħlief għal fatt li nħossni iżjed komda inkanta bl-Ingliż għax imdorrija f'dak l-ambjent filfatt kważi xejn ma nkanta bit-Taljan ukoll li hija lingwa għaldaqstant importanti għaliha. Però ma neskludix li fil-futur jaf nikteb b'waħda minn dawn il-lingwi tant għal qalbi. Is-safar huwa bieb għalina biex nikbru bħala persuni, speċjalment aħna li ġejjin minn gżira daqshekk zgħira. Inħobb inżur pajjiżi oħra għaliex inħoss li jżommuli saqajja mal-art, jgħallmuni kulturi ġodda, inħobb ħafna ikolli konversazzjonijiet twal man-nies tal -lokal. Apparti li naffaxxina ruħi bl-ambjenti differenti li jeżistu. Naħseb diffiċli nagħżel post wieħed għax kull post għandu l-karattru tiegħu. Gaetano, bħalma ghidt tajjeb inti, huwa ħabib tal-qalb. Dan għaliex in-nies li jkunu madwari diffiċli li jibqgħu biss ta' konessjoni fuq xoghol, tant inqattgħu ħin flimkien u esperjenzi li tiġi awtomatika illi l-ħbiberija u r-rispett jikbru. Jien u Gaetano għandna ħafna lealtà lejn xulxin u nsibu kompromess dejjem. Anki jekk ġejjin minn żewġ dinjiet pjuttost differenti u huwa proprju dak li jsaħħah il-kollaborazzjonijiet tagħna. Minn Mindy kont tifla dejjem xtaqt nistudja iżda l-mużika ħadet priorità fuq kollox però qatt ma eskludejt li nerġa' nidħol fil-ħajja studenteska. Jien nemmen ħafna illi qatt mhu tard għal ċertu affarijiet u ma tantx naqta' qalbi mill-isfidi! Anzi f'dan il-każ l-iktar sfida kbira kienet il-ħin biex inlaħħaq ma' kollox. Il-bqija ħadt pjaċir immens nitgħallem tant li ħa nibda baċellerat fuq l-istess suġġett. Inħobbu ħafna x-xogħol li nagħmel u ta' spiss nirringrazzja l'Alla illi nibtitli din l-opportunità u ħadtha. It-tfal inħobbhom immens u hija emozzjoni kbira u importanti għalija illi tagħmel differenza fil-ħajja ta' xi ħadd, mhux biss l-istudent imma l-familja in generali. Ħajja waħda għandna mislufa lilna biex ngħixuha bl-aħjar mod possibli. Mhix ħajja faċli iżda hija ħajja sabiħa u għandna napprezzaw il-fatt illi anke bid-disfatti nitgħallmu naprezzaw u nistinkaw iżjed. Imbilli naqtgħu qalbna mhux ħa nitjiebu, allura x'hemm x'titlef milli tipprova taspira li tilħaq l-għanijiet tiegħek. Xejn! Nippreferi nasal fl-aħħar ta' ħajti u ngħid, forsi ma rnexxejtx f'kollox però PRUVAJT! Kull esperjenza bla dubju ta' xejn, tajba jew ħażina, tgħallmek.